laion/Wikipedia-Exotic huggingface dataset:
צומת עמיעד

צומת עמיעד הוא צומת כבישים בגליל המחבר בין כביש 85 לכביש 90 מצפון לאגם הכנרת, בסמוך לחוות ורד הגליל. הצומת נקרא על שם קיבוץ עמיעד הסמוך לו. הצומת משמש למעבר תנועת כלי רכב הנוסעים לקריית שמונה, לאצבע הגליל ולצפון רמת הגולן ומנקז חלק גדול מהתנועה ליעדים אלה, תנועה המגיעה בחלקה ממרכז ישראל דרך מחלף גולני ומחלף נחל עמוד (קדרים), יחד עם התנועה המגיעה מאזור חיפה, עכו וכרמיאל דרך כביש 85. כמו כן הוא צומת מעבר לכבישי מורדות הכנרת לכיוון טבריה לבאים מצפון. בשל נוחות הנסיעה בכביש 65 בחלקו הצפוני בהשוואה לצירים דרומיים יותר, משמש הצומת גם חלק ניכר מהתנועה למרכז ודרום רמת הגולן. עומסי תנועה בצומת שכיחים בעיקר בשבתות ובחגים, בהם ישנה תנועת מטיילים רבה לכיוון אצבע הגליל. בשנת 2008 השלימה החברה הלאומית לדרכים עבודות להרחבת הצומת ושינוי הגאומטריה שלו. בעוד שלפני השיפוץ התנועה על כביש 90 הייתה ישר מדרום לצפון והחיבור של כביש 85 הצריך פנייה (צפונה-שמאלה), הרי שלאחר השינוי כביש 85 צפון-מזרחה מתמזג לכביש 90 צפונה ללא פנייה ואילו בכדי להמשיך לנסוע בכביש 90 בצומת יש לבצע פנייה. סרטון ב-Youtube המציג את הדמיית הנסיעה המשופרת ב-110 קמ"ש ללא עצירה שנסללה ממחלף גולני עד לצומת עמיעד החברה הלאומית לדרכים בישראל ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
RC

האם התכוונתם ל... RC קולה – משקה קולה שהומצא בשנת 1905. מעגל RC – מעגל חשמלי המורכב מנגד וקבל שאליהם מחברים מקור מתח. RC4 – צופן זרם מבוסס תוכנה. מועמד להפצה (באנגלית: Release candidate) - מושג בפיתוח תוכנה המתאר גרסה העשויה להיות הגרסה הסופית של מוצר
פרדס דכה

פרדס דכה (נפוץ גם הכתיב: פרדס דקה) היא שכונה בדרום יפו, המשתרעת על פני כ-70 דונם מערבית לשדרות ירושלים, בין חולון פינת ירושלים נווה גולן לבין יפו ג'. בשכונה מתגוררות כ-120 משפחות המונות כ-700 בני אדם. ראשיתה של השכונה ב-1942, אז רכש חאג' אחמד ח'ליל דכה פרדס בשטח של 23 דונם. הוא עסק בגידול ההדרים וגם הקים רפת. עם הצלחת עסקיו, התרחבו גם הקרקעות שבבעלותו. ששת ילדיו של דכה התפצלו לשלוש חמולות: דכה, סקחפי ואבו נהר. בתי השכונה חרגו עם השנים מגבולות השטח שהיה בבעלותו של דכה, והם כוללים כיום גם שטח בבעלות מינהל מקרקעי ישראל. לאחר הקמת מדינת ישראל, הוקמו סביב המתחם שכונות יהודיות כנווה גולן, יפו ג' ויפו ד', והמתחם נותר כמובלעת כפרית ביניהן. לאורך השנים, לא פותחו בשכונה תשתיות, ואין בה בתי ספר, תאורת רחוב או כבישים מוסדרים. היעדרה של מערכת ניקוז גרם להצפות בשכונה כמעט מדי חורף, ובשנת 2000 אף טבע למוות ילד בן ארבע. בשנת 2005 הקימה המישלמה ליפו מערכת ניקוז בעלות של 35 מיליון שקלים חדשים. בעיה נוספת ממנה סובלת השכונה היא הפיכתה, עם השנים, למוקד של פשיעה וסחר בסמים. ב-1996 אושר תוכנית פינוי-בינוי לשכונה המייעדת חלק מן המקרקעין ב"פרדס דכה" לשטח ציבורי פתוח וחלק לבניה רוויה של 800 יחידות דיור. בעקבות זאת, הפסיקה עיריית תל אביב-יפו לתת היתרי בנייה בשכונה, על מנת למנוע מבניית ביניים להגביל את אפשרויות הפינוי בינוי. יחד עם זאת, תוכניות הפינוי ובינוי לא התקדמו. באפריל 2010 פורסם בכלכליסט ששמואל פלאטו-שרון וחברת שיכון ובינוי מתכוונים לקנות 120 דונם בשכונת פרדס דכה, ולבנות עליהם שכונה סגורה של 3,000–2,500 יחידות דיור. פלאטו שרון העריך שהפרויקט יושלם תוך שבע שנים. כן דווח בסוף שנת 2010 על פיתוח תשתיות בשכונה. בשנת 2008 הורתה שופטת בית המשפט המחוזי מיכל אגמון-גונן, בפסק דין תקדימי, על ביטול צו הריסה שהוצא נגד תוספת בנייה בלתי חוקית, בנימוק שכל עוד העירייה אינה מאפשרת הוצאת היתרי בנייה במשך תקופה כה ממושכת ולא מקדמת תוכניות, היא מחזיקה את תושבי השכונה כ"בני ערובה", כלשונה. השופטת חתמה את פסק דינה במשפט "תקווה אני כי בעקבות פסק דין זה, תשנה המשיבה את פועלה, והמערער, מוסא דכה, ושכניו לשכונת פרדס דכה ביפו יתעוררו לבוקר חדש". פסק הדין בוטל על ידי בית המשפט העליון אשר אישר את צו ההריסה והבית נהרס ב-17 בינואר 2010. מירון רפפורט, הפעם העירייה אשמה, באתר הארץ, 21 בפברואר 2008 נמרוד בוסו, האחים חג'ג' נגד פלאטו שרון: אדמות המריבה של פרדס דכה ביפו, באתר TheMarker‏, 15 בינואר 2016 שירלי ששון עזר, כמה יפו, כמה?, באתר כלכליסט, 14 באפריל 2010 עינת טורס ומוריה בן יוסף, במלאת שנתיים לבחירות לעיריית ת"א: מה הובטח, מי קיים ומי לא?, באתר nrg‏, 10 בנובמבר 2010 עפ"א (ת"א) 80137/07 מוסא דכה נ' עיריית תל אביב, ניתן ביום 4.2.2008. רע"פ 2885/08 הועדה המקומית לתכנון ולבניה תל אביב -יפו נ' מוסא דכה, הוועדה המקומית לתכנון ולבניה תל אביב-יפו נגד מוסא דכה, פסק דין מ-22 בנובמבר 2009 ברגעים אלה נהרס ביתו של מוסא דכה, תושב פרדס דכה, 17 בינואר 2010, אתר האגודה לזכויות האזרח
אקסצנטריות

האם התכוונתם ל... אקסצנטריות (התנהגות) – התנהגות מוזרה ולא רגילה; זהו השימוש היום-יומי במונח אקסצנטריות (מתמטיקה) – פרמטר המודד חוסר סימטריה של חתכי חרוט וקטור האקסצנטריות (אסטרונאוטיקה) – וקטור המצביע לכיוון הפריאפסיד ושווה בגודלו לאקסצנטריות המסלול אקסצנטריות (הנדסת מכונות) – גלגל המסתובב על ציר העקור ממוקד העיגול
14 (מספר)

14 (במילים בלשון זכר: ארבעה-עשר; בלשון נקבה: ארבע-עשרה) הוא המספר הטבעי הבא אחרי 13 ולפני 15. 14 הוא סכום של שלושת הריבועים הראשונים (1,4,9) וככזה הוא מספר ריבועי פרמידי. 14 הוא מספר קטלן. 14 הוא המספר הזוגי הקטן ביותר שאינו נמצא בתמונה של פונקציית אוילר 14 שייך לסדרת פל-לוקאס 14 הוא מספר קית' הראשון בבסיס העשרוני 14 הוא המספר האטומי של צורן. החלבון הסוכך GroEL, שפעולתו חשובה מאוד לזירוז ייצור חלבונים ותיקון חלבונים בכל מיטוכונדריון וכלורופלסט וכמעט בכל בקטריה מורכב מ-14 תת-יחידות זהות. הסיבה האבולוציונית להיותו בנוי מכל כך הרבה תת-יחידות, שרובן זהות זו לזו היא חיסכון בקטע הגנום שמקודד לחלבון זה (קטע הגנום מקודד במקום לחלבון שלם, רק לאחד חלקי 14 מאורך החלבון). בדרום אמריקה, 14 מייצג מזל טוב. מספר ה"מקודד" (אנ') ברבות מיצירותיו של יוהאן סבסטיאן באך. ניתן לחשוב עליו כמעין "חתימה", שכן 14 הוא סכום מספריהם הסידוריים של האותיות BACH. במשחק הקלפים פיקה, חמשת הקלפים הגבוהים שווים כל אחד 14 נקודות. זהו גם פירושו של שם המשפחה קטורזה בספרדית ובצרפתית. מדיה וקבצים בנושא 14 בוויקישיתוף 14, באתר MathWorld (באנגלית)
הינדר

הינדר (באנגלית: Hinder) היא להקת הארד רוק שנוסדה בשנת 2001 באוקלהומה סיטי שבארצות הברית על ידי המתופף קודי האנסון הגיטריסט, ג'ואי גראבי והזמר אוסטין ווינקלר. הלהקה התחילה את דרכה כלהקת קאברים באוקלהומה סיטי. השיר הראשון שנכתב על ידי הלהקה היה Lips of an Angel (שפתיים של מלאך) שהגיע למקום השלישי בבילבורד הוט 100. ב-2005 חתמה הלהקה בחברת הקלטות והתחילה את העבודה על אלבומה הראשון Extreme Behavior (התנהגות קיצונית). האלבום הוכתר על ידי כמה ממגזיני המוזיקה הנחשבים באמריקה שבראשם Almusic כאלבום הרוק הגרוע של השנה. אבל בניגוד לכל הציפיות האלבום נמכר במיליונים והכניס את הלהקה למיינסטרים האמריקאי. הסינגל הראשון שיצא מהאלבום הוא Get Stoned (תהיה מסומם) השיר לא הצליח רבות ולא הושמע הרבה ברדיו. אבל אז יצא הסינגל Lips of an Angel (שכאמור הגיע למקום השלישי) שהכניס את הלהקה לתודעה האמריקאית. הסינגל זכה להשמעות רבות ברחבי העולם והגיע למקומות הראשונים בטבלאות רבות מסביב לעולם כולל בקנדה ואוסטרליה. הסינגל מכר יותר מ 4 מיליון עותקים באמריקה. בהמשך הוציאה הלהקה עוד 3 שירים: How Long(כמה ארוך) Better Than Me (יותר טוב ממני) אשר גם זכה להשמעה רבה ברחבי העולם וHomecoming Queen (מלכת הנשף). האלבום מכר יותר מ 3 מיליון עותקים באמריקה מה שנתן לו מעמד של פלטינה משולשת. הוא הגיע למקום הראשון במצעד האלבומים האוסטרלי. בשנת 2008 יצא האלבום השני של הלהקה שנקרא Take It to The Limit (קח את זה לקצה). הסינגל המוביל מהאלבום הוא Use Me (השתמש בי). הסינגל יצא כ 3 חודשים לפני האלבום והגיע למקום שלישי במצעד השירים של המיינסטרים של בילבורד. אחריו יצא הסינגל Without You (בלעדייך) שמזכיר בסגנונו את Better Than Me וLips of an Angel. האלבום הגיע למקום רביעי במצעד האלבומים האמריקאים כאשר הוא מכר יותר מ81 אלף עותקים בשבוע הראשון ליציאתו. האלבום מכר יותר מ-500 אלף עותקים בארצות הברית וקיבל מעמד של זהב. עם יציאת האלבום יצאה הלהקה לסיבוב הופעות עם הלהקות Rev Theory וTrapt כמופעים פותחים. בקיץ 2009 יצאה הלהקה לסיבוב הופעות נוסף אשר נקרא הפעם Dark Horse Tour שבו ניקלבק שימשה כלהקה המרכזית. בסיבוב הזה יצאו גם הלהקות Saving abel ופאפא רוץ'. מדיה וקבצים בנושא הינדר בוויקישיתוף אתר האינטרנט הרשמי של הינדר הינדר, ברשת החברתית פייסבוק הינדר, ברשת החברתית אקס (טוויטר) הינדר, באתר אפל מיוזיק (באנגלית) הינדר, באתר ספוטיפיי הינדר, באתר סאונדקלאוד (באנגלית) הינדר, באתר Last.fm (באנגלית) הינדר, באתר AllMusic (באנגלית) הינדר, באתר MusicBrainz (באנגלית) הינדר, באתר דיזר הינדר, באתר Discogs (באנגלית) הינדר, באתר Songkick (באנגלית) הינדר, באתר SecondHandSongs הינדר, באתר בילבורד (באנגלית)
אולימפיאדת השחמט 2008

אולימפיאדת השחמט ה-38 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בדרזדן, שבגרמניה, בין 13 בנובמבר ל-25 בנובמבר 2008. באולימפיאדה זו השתתפה נבחרת ישראל שכללה את: בוריס גלפנד (2719) 5+,5=,0- מקום שני ושלישי אישי מיכאל רויז (2677) 2+,7=,0- בוריס אברוך (2657) 2+,4=,2- יבגני פוסטני (2674) 3+,2=,3- מקסים רודשטיין (2609) 5+,4=,0- מקום שני אישי הנבחרת זכתה במדליית כסף היסטורית, הראשונה של נבחרת הגברים של ישראל באולימפיאדות, זאת לאחר שב-4 מ-5 האולימפיאדות הקודמות לזו סיימה ישראל במקום הרביעי או החמישי (מקום 4 באליסטה 1998 ובטורינו 2006, מקום 5 באיסטנבול 2000 ובקלוויה (ספרד) 2004). ישראל אף הובילה בתחרות לאחר ניצחון על המוליכה (והזוכה העתידית) ארמניה בסיבוב התשיעי, אך הפסד לאוקראינה מיד לאחר מכן (בסיבוב הלפני אחרון) הוריד את הנבחרת למקום השני. להלן התוצאות הקבוצתיות: נגד לטביה 2:2 - תיקו נגד מונטנגרו 0.5:3.5 - ניצחון נגד ליטא 2:2 - תיקו נגד מצרים 1.5:2.5 - ניצחון נגד דנמרק 0.5:3.5 - ניצחון נגד שוודיה 1.5:2.5 - ניצחון נגד ספרד 1:3 - ניצחון נגד גרמניה 1.5:2.5 - ניצחון נגד ארמניה 1.5:2.5 - ניצחון נגד אוקראינה 2.5:1.5 - הפסד נגד הולנד 1.5:2.5 - ניצחון אולימפיאדת ה-38 לנשים התקיימה במקביל לתחרות הפתוחה. באולימפיאדה זו השתתפה נבחרת ישראל שכללה את: מאשה קלינובה (2327) 2+,5=,2- אנג'לה בורסוק (2398) 3+,2=,4- בלה איגלה (2254) 8+,0=,2- אולגה וסילייבה (2235) 7+,0=,2- מרסל אפרוימסקי (2052) 4+,0=,3- הנבחרת סיימה במקום ה-9. אפרוימסקי שהייתה בת 13 היא הנציגה הצעירה ביותר של ישראל בתחרות נבחרות לבוגרים (אולימפיאדה או אליפות אירופה), בנשים או בגברים. להלן התוצאות הקבוצתיות: נגד פורטוגל 0.5:3.5 - ניצחון נגד ארצות הברית 0.5:2.5 - ניצחון נגד גאורגיה 3:1 – הפסד נגד בוסניה והרצגובינה 1:3 – ניצחון נגד וייטנאם 2:2 - תיקו נגד מונגוליה 3:1 - הפסד נגד שוודיה 2:2 - תיקו נגד גרמניה-2 2:2 - תיקו נגד אסטוניה 1:3 - ניצחון נגד מונטנגרו 0.5:3.5 - ניצחון נגד קירגיזסטן 0:4 – ניצחון בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים. אוקראינה ארמניה ארצות הברית מדיה וקבצים בנושא אולימפיאדת השחמט 2008 בוויקישיתוף מידע על התחרות הפתוחה, באתר אולימפבייס (באנגלית) מידע על תחרות הנשים, באתר אולימפבייס (באנגלית)
15 (מספר)

15 (במילים בלשון זכר: חמשה-עשר; בלשון נקבה: חמש-עשרה) הוא המספר הטבעי הבא אחרי 14 ולפני 16. 15 הוא מספר סמית' הקטן ביותר בבסיס 2. 15 הוא הסכום בטורים ובשורות של ריבוע קסם מסדר 3 15 הוא המספר האטומי של זרחן. המספר חמישה עשר נכתב בגימטריה שלא כמו מספרים אחרים. השילוב של י' (10) יחד עם ה' (5) מהווה את אחד משמותיו של אלוהים, ולכן אין הוא מוזכר במקורות אלא נקבע לו התחליף - ט"ו (9+6). היום החמישה עשר לחודש הוא יום של חגים ומועדים שונים: חג הפסח, חג הסוכות, ט"ו בשבט, ט"ו באב. קריאת המגילה של פורים בערים המוקפות חומה נקבעה ליום ט"ו באדר. מספר המילים בברכת כהנים במדינות מסוימות הגיל המינימלי לקבלת רישיון נהיגה מספר השחקנים בקבוצת ראגבי במשחק השש-בש יש לכל שחקן 15 אבנים מדיה וקבצים בנושא 15 בוויקישיתוף 15, באתר MathWorld (באנגלית)
מחמוד דמרה

מחמוד דמרה (בערבית: محمود ضمرة; תעתיק מדויק: מחמוד צ'מרה; נקרא גם אבו עווד; בערבית: أبو عوض; תעתיק מדויק: אבו עוצ'; נולד ב-1961) הוא מפקד לשעבר של כוח 17 ומבכירי קציני הביטחון ברשות הפלסטינית בשטחי יהודה ושומרון. דמרה מונה למפקד כוח 17 ברמאללה, ארגון צבאי האחראי על אבטחת אישים ברשות, בשנת 1996. הוא היה אחד מהאנשים הקרובים ביותר לראש הרשות יאסר ערפאת, וזאת אף על פי שהדיח אותו מתפקיד מפקד כוח 17 ברמאללה. גם אחרי שהודח, נשאר דמרה אחד האנשים הקרובים ביותר לערפאת, בייחוד בתקופת מבצע חומת מגן, כשכוחות צה"ל כיתרו את המוקטעה בה שהה ערפאת. לאחר מות ערפאת, כאשר מחמוד עבאס נבחר לראש הרשות הפלסטינית (2005), חזר דמרה לתפקיד מפקד כוח 17, ונחשב למספר 2 של מפלגת הפת"ח. לדמרה מיוחסים על ידי ישראל מספר פיגועים אשר בוצעו על ידי אנשי פת"ח בהוראתו של יאסר ערפאת. דמרה נחשד בכך שהורה על ביצועם וסיפק נשק והכוונה לפיגועים. הוא גם נצפה יורה פצצת אר פי ג'י לעבר טנק של צה"ל, הטנק היחיד שניזוק במהלך מבצע חומת מגן. לפי החשד, דמרה גם עמד בראש התשתית שביצעה את פיגוע הירי הסמוך לעפרה ב-31 באוקטובר 2000, שבו נהרגו זוג הורים ונפצעו 3 מילדיהם. כן מיוחסים לו מספר פיגועי ירי והנחת מטעני חבלה שכוונו נגד ישראלים. לאחר שש שנים בהן נחשב מבוקש על ידי ישראל, נעצר דמרה ב-5 בספטמבר 2006, במהלך פעילות של כוחות צה"ל בכפר ביר זית שליד רמאללה. מחמוד דמרה באתר "חדשות מחלקה ראשונה" אליאור לוי, אבו מאזן מצא ג'וב לאסיר משוחרר מעסקת שליט, באתר ynet, 2 בינואר 2012 מפקד כוח 17 ברמאללה אחראי לפיגועים, 23 באפריל 2001, אתר נענע חמישה אנשי חמאס נהרגו בתקיפות מהאוויר והקרקע, 6 בספטמבר 2006, אתר גלובס
Valentines

Valentines (בעברית: יום ולנטיין) הוא המיני-אלבום הראשון של הזמרת האמריקאית מריה קארי, המאגד בתוכו חמישה שירים רומנטיים שהקליטה בין השנים 1989 עד 1998. האלבום יצא לאור במהלך שיא העבודה של קארי על הסרט בכיכובה, Glitter, לחנויות וולמארט. השיר "Do You Know Where You're Going To?", חידוש ללהיט של דיאנה רוס, שהופיע על גבי אלבום באוסף של קארי משנת 1998, Number 1's, הופץ כסינגל לתחנות הרדיו. מידע על האלבום Valentines באתר MusicBrainz מידע על האלבום Valentines באתר AllMusic האלבום Valentines באתר Discogs
דל במערכות צירים שונות

באנליזה וקטורית ניתן לכתוב אופרטורים שונים, הקשורים לאופרטור דל (המסומל באמצעות הסימן נבלה), בדרכים שונות במערכות צירים שונות. הערה: הנוסחאות שבדף זה כתובות לפי הכתיב הפיזיקלי המקובל. בקואורדינטות כדוריות, θ {\displaystyle \theta } היא הזווית בין ציר z ווקטור הרדיוס המחבר את הראשית עם הנקודה בה עוסקים. ϕ {\displaystyle \phi } היא הזווית בין היטל וקטור הרדיוס על מישור x-y, ובין ציר x.
גרשון דקל

גרשון דקל (25 באוקטובר 1943 - 29 ביוני 2019) היה כדורסלן ישראלי. דקל, שגובהו היה 1.88 מטר, כיכב בקבוצת הפועל תל אביב בשנות השישים ואף שימש כמאמן בקבוצה לאחר מכן. דקל נולד בקיבוץ גליל ים, גדל בקיבוץ גבעת חיים ושיחק בקבוצה המקומית. דקל היה הקלע השלישי בהישגיו בתולדות הקבוצה עם 3,462 נקודות. גרשון דקל היה יועץ בכיר למחלקת ספורט ואימון במכללת וינגייט. החל את דרכו כמורה לחינוך גופני בבתי ספר יסודיים ובבתי ספר תיכוניים (1969–1975). שחקן מוביל בקבוצת הצמרת של הפועל תל אביב בליגת-העל. מלך הסלים הישראלי של קבוצת הפועל תל אביב בכל הזמנים, שחקן מוביל בזכייה בארבע אליפויות המדינה ופעמיים בגביע המדינה. שחקן נבחרת ישראל. במסגרת זו השתתף בשתי אליפויות אירופה. אימן קבוצות בליגת-העל: מכבי רמת גן עד לסיום העונה בצמרת ליגת העל; הפועל גן שמואל עד לעלייה לליגת-העל; הפועל תל אביב, עד להגעה לגמר גביע המדינה. אימן קבוצות שונות עד לעליית ליגה: כפר ויתקין, תל יצחק, אליצור יבנה. בשנים 1974–2002 שימש מרצה מוביל במכללות להכשרת מורים ומאמנים במכללת וינגייט, בסמינר הקיבוצים ובבית הספר למאמנים. הפסיק לאמן בשנת 2002 לאחר שנפגע ממחלה. מאז התמקד בהעברת הידע הרב שצבר במגרש ובהוראה ובאימון על ידי יצירת מודל הוראה ואימון חדשני המחולק לשניים: (1) למורים לחינוך גופני (2) למאמנים. המודל משמש בסיס לספר "הדרך לסל" (גישה להבנת המשחק), שיצא לאור בשנת 2013 ב"הוצאת אסיף". המודל המוצג בספר הוא פריצת דרך מתודית דידקטית, בתחומי הוראה ואימון כדורסל בשני היבטים עיקריים: (1) הקניית יכולת חשיבה תוך הבנת מהלכי המשחק, (2) למידת קבלת החלטות במצבי משחק. בתחום ההקשר המדעי נכתב בספר מאמר מאת פרופסור רוני לידור, נשיא המכללה האקדמית בווינגייט, את ההקדמה כתבה ד"ר אסיה שרון. ב-1969 אימן דקל את קבוצת הנוער של הפועל רמת גן והוביל אותה לגמר אליפות ישראל לנוער מול הפועל ירושלים (המשחק הסתיים בתוצאה 72:40 להפועל ירושלים[דרוש מקור]). בחצי הראשון של עונת 1977/78 שימש כמאמנה של בית"ר תל אביב מהליגה הלאומית. נפטר ב-29 ביוני 2019. דקל היה אב לשישה ילדים. אחד מבניו, אור דקל, משמש כיום כמאמן קבוצת נוער במועדון הספורט עירוני נתניה. גרשון נפצע ושימש כעוזר מאמן לבנו אור דקל וכיועץ למכללת וינגייט. פרופיל, באתר פיב"א הדרך לסל בגישת הבנת המשחק מאת גרשון דקל אריה ליבנת, אחרי כל קליעה הראש של גרשון דקל היה זז הצידה, והיו המון כאלה, באתר הארץ, 23 באפריל 2018 גרשון דקל התפטר מאימון בית"ר תל אביב, בעיתון "מעריב" 28 בדצמבר 1977 ברק חקלאי, הלך לעולמו כדורסלן ומאמן העבר גרשון דקל, באתר ynet, 29 ביוני 2019
2 (פירושונים)

האם התכוונתם ל... 2 – השנה השנייה במאה ה-1 2 (מספר) 2 לפני הספירה NO. 2 – להקת רוק אמריקאית
אובר ארנה

אובר ארנה (Uber Arena) הוא אולם ספורט מקורה רב תכליתי, הממוקם בעיר ברלין שבגרמניה ומסוגל להכיל כ-17,000 צופים. האולם נבנה בעלות של כ-165 מיליון אירו, ונחנך ב-10 בספטמבר 2008. בסביבות האולם מתוכננים להיבנות מספר מבני פנאי ותרבות כמו בית קולנוע, קזינו, בית מלון וכבר פאבים ומסעדות. האולם משמש את קבוצות הספורט אייסברן ברלין בענף ההוקי, את קבוצת הכדורסל אלבה ברלין וכן נערכים בו משחקי כדוריד. בנוסף לאירועי ספורט האולם מארח גם קונצרטים ומופעים, בין היתר הופיעו בו סטינג, בוב דילן והסקורפיונז. באולם זה נערך הפיינל פור של היורוליג לעונות 2008/2009, 2015/2016 ו-2023/2024. מדיה וקבצים בנושא אובר ארנה בוויקישיתוף אתר האינטרנט הרשמי של אובר ארנה אובר ארנה, ברשת החברתית פייסבוק אובר ארנה, ברשת החברתית אקס (טוויטר) אובר ארנה, ברשת החברתית אינסטגרם ה-O2 וורלד באתר World Stadiums ערך זה הוא קצרמר בנושא כדורסל ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
אוסמיום

אוסמיום (Osmium) הוא יסוד כימי מסדרת מתכות המעבר שסמלו הכימי Os ומספרו האטומי 76. אוסמיום הוא היסוד המתכתי בעל הצפיפות הגבוהה ביותר מבין כל היסודות, 22.59 גרם/סמ"ק, מעט יותר מאירידיום, שצפיפותו 22.56 גרם/סמ"ק. לאוסמיום יש את נקודת ההתכה הגבוהה ביותר (3033 מעלות צלזיוס) מיסודות קבוצת הפלטינה. נוכח הרעילות הגבוהה של תחמוצותיו, כמעט ולא משתמשים באוסמיום בצורתו המתכתית. אוסמיום טטרוקסיד (OsO4) שימש בעבר לזיהוי טביעות אצבעות. שימוש ישן שנותר עד היום הוא "צביעה" בצילומים במיקרוסקופ אלקטרונים. לסגסוגת של 90% פלטינה ו-10% אוסמיום שימוש בתור שתל בניתוחים. אוסמיום טטרוקסיד משמש בתור מחמצן חשוב בריאקציות כימיות. אוסמיום מהווה חלק מסגסוגת הנמצאת בחוד של מספר עטים נובעים, עקב קשיותו הגבוהה. האוסמיום (מיוונית, אוסמה, שפירושו ריח) זוהה ב-1803 על ידי סמית'סון טננט בלונדון שבאנגליה יחד עם אירידיום במשקע של פלטינה מומסת במי מלך. אוסמיום מצוי בטבע בדרך כלל כסגסוגת עם אירידיום, פלטינה וניקל. מחצבים חשובים של אוסמיום נמצאים בדרום וצפון אמריקה. אוסמיום טטרוקסיד הוא חומר רעיל במיוחד, שהרמה המקסימלית המותרת לחשיפה אליו (לשמונה שעות) היא 2 מיקרו-גרם לליטר אוויר. בריכוזים גבוהים יותר הוא יכול לגרום לגודש בריאות, לפגיעה בעור ובעיניים ולמוות. אוסמיום ב-Webelements (אנגלית) אוסמיום בספרייה הווירטואלית של מט"ח אוסמיום, באתר אנציקלופדיה בריטניקה (באנגלית)
פארה פוסט

פארה פוֹסֶט (באנגלית: Farrah Fawcett;‏ 2 בפברואר 1947 – 25 ביוני 2009) הייתה שחקנית קולנוע וטלוויזיה אמריקאית, סמל מין ודמות ידועה בתרבות הפופ של שנות ה-70 וה-80 של המאה ה-20. פוסט נולדה בשם מרי פארה לני פוסט, בעיר קורפוס כריסטי שבטקסס, הצעירה משתי בנותיהם של פאולין וג'יימס פוסט. בבית ספר שבו למדה נבחרה לתלמידה היפה ביותר בהצבעה שנערכה בקרב חבריה לספסל הלימודים, היא למדה מיקרוביולוגיה באוניברסיטת טקסס באוסטין ולאחר מכן עברה ללמוד אמנות. בסוף שנות ה-60 ותחילת שנות ה-70, היא השתתפה בסרטוני פרסומת בטלוויזיה, שהידועה שבהם הייתה הפרסומת לשמפו בלסם של חברת וולה (Wella). ב-1973 גילמה את מלכת היופי של טקסס בסרט הטלוויזיה "תחרות היופי האמריקאית הגדולה". בקיץ 1976 הפיקה חברת Pro Arts כרזה בה הופיעה פוסט לבושה בבגד ים מלא בצבע אדום. הכרזה, שנמכרה מאז במעל 12 מיליון עותקים, היא הנמכרת ביותר בהיסטוריה. הצלחת הכרזה יוחסה על ידי רבים למתאר הפטמות של פוסט שבלטו מבעד לבד, מחזה ללא תקדים בתרבות האמריקנית. ב-22 בספטמבר 1976 עלתה לאוויר סדרת הטלוויזיה "המלאכיות של צ'רלי", בה גילמה את דמות המלאכית ג'יל מונרו, אך לאחר שנה היא עזבה את הסדרה. בעקבות הסדרה והכרזה, הייתה פוסט לאייקון פופ והתסרוקת שלה הפכה מודל לחיקוי לנשים רבות. היא השתתפה בסרטים ובהם "מיירה ברקינרידג'" (1970) ו"הנשים של ד"ר טי" (2000), בסדרות טלוויזיה, והופיעה פעמיים בירחון "פלייבוי", ב-1995 ובשנת 1997, כשהייתה בת 50. שני הגיליונות האלה הפכו לרבי-מכר. פוסט הייתה נשואה לשחקן לי מייג'ורס בין השנים 1973–1982. בתקופה הזאת הייתה ידועה כפארה פוסט-מייג'ורס. בין השנים 1982–1997 היא גרה עם חברה לחיים, שחקן הקולנוע ראיין אוניל. לשניים יש בן, רדמונד אוניל, שנולד בשנת 1985 ובמשך השנים הסתבך בסמים. שנת 2006 הייתה שנה קשה עבור פוסט. בשנה זו נפטרו מספר אנשים הקרובים אליה: הסוכן שלה ג'יי ברנשטיין והמורה הרוחני שלה אהרון ספלינג. ב-4 באוקטובר באותה שנה התגלה שהיא לקתה בסוג של סרטן המעי הגס, סרטן החלחולת. ב-2 באפריל 2009 אושפזה פוסט במצב קשה בבית חולים, שם התגלו גרורות סרטניות בכבד. ב-25 ביוני 2009 הלכה לעולמה בבית חולים בסנטה מוניקה, קליפורניה, כשהיא בת 62. פארה פוסט, במסד הנתונים הקולנועיים IMDb (באנגלית) פארה פוסט, באתר AllMovie (באנגלית) פארה פוסט, באתר Rotten Tomatoes (באנגלית) פארה פוסט, במסד הנתונים הקולנועיים KinoPoisk (ברוסית) אורי קליין, פארה פוסט: פרידה ממלאכית, באתר הארץ, 30 ביוני 2009 רותה קופפר, פארה פוסט: לא רק בלונדינית, באתר הארץ, 30 ביוני 2009 עמית קוטלר, פארה פוסט הלכה לעולמה, באתר ynet, 25 ביוני 2009 מור אלזון, כמעט מלאכית, באתר ynet, 25 ביוני 2009 עינב שיף‏, פארה פוסט הלכה לעולמה - וואלה תרבות, באתר וואלה, 25 ביוני 2009 המלאכית הפסידה לסרטן: פארה פוסט הלכה לעולמה, באתר nrg מעריב, 25 ביוני 2009 מאיה שני, פארה פוסט הלכה לעולמה בבית החולים בגיל 62, באתר News1 מחלקה ראשונה, 25 ביוני 2009 ynet, השחקנית פארה פוסט הובאה למנוחות, באתר ynet, 1 ביולי 2009 עמודי השער של עיתונות העולם מדווחים על מותם של פארה פוסט ומייקל ג'קסון, באתר ניוזיאום יעל ביר-כץ, נערת פוסטר: חייה ומותה של פארה פוסט, באתר ynet, 15 בנובמבר 2019 פארה פוסט, באתר "Find a Grave" (באנגלית) https://www.chicagotribune.com/news/ct-xpm-2011-02-11-ct-oped-0211-daum-20110211-story.html https://www.vintag.es/2018/09/farrah-fawcett-red-swimsuit-poster.html https://www.dailykos.com/stories/2009/6/26/747286/- רון מיברג, היפה והחיה, חדשות, 5 במרץ 1993 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מרחב CAT(0)

במתמטיקה, מרחב CAT(0)‎ הוא מרחב מטרי שהמשולשים שלו "דקים" כמו המשולשים במישור האוקלידי, או יותר. המרחב האוקלידי, בכל ממד, הוא מרחב CAT(0)‎. למרחבים כאלה יש עקמומיות 0 לכל היותר, בכל נקודה, והם תמיד כוויצים. ראו גם מרחב (CAT(k, למושג הכללי יותר. משולש גאודזי במרחב גאודזי X מקיים את "תנאי   CAT ( 0 ) {\displaystyle \ {\mbox{CAT}}(0)} ", אם המרחק בין כל שתי נקודות על הצלעות שלו קטן או שווה למרחק בין הנקודות המתאימות על משולש במישור האוקלידי, בעל אותם ארכי צלעות. כל מרחב   CAT ( k ) {\displaystyle \ {\mbox{CAT}}(k)} , עם k שלילי, הוא   CAT ( 0 ) {\displaystyle \ {\mbox{CAT}}(0)} ; וכל מרחב   CAT ( 0 ) {\displaystyle \ {\mbox{CAT}}(0)} הוא מרחב   CAT ( k ) {\displaystyle \ {\mbox{CAT}}(k)} לכל k חיובי. מרחב   CAT ( 0 ) {\displaystyle \ {\mbox{CAT}}(0)} שלם נקרא מרחב הדמר. התכונה הבולטת של מרחבי הדמר היא שפונקציות המרחק שלהם קמורות: אם   γ 1 , γ 2 : [ a , b ] → X {\displaystyle \ \gamma _{1},\gamma _{2}:[a,b]\rightarrow X} הן שתי מסילות גאודזיות, אז הפונקציה   f ( t ) = d ( γ 1 ( t ) , γ 2 ( t ) ) {\displaystyle \ f(t)=d(\gamma _{1}(t),\gamma _{2}(t))} קמורה כפונקציה של t. (ראו גם משפט קרטן-הדמר). לתכונות מקומיות ראו מרחב (CAT(k. מרחב הכיסוי האוניברסלי של מרחב   CAT ( 0 ) {\displaystyle \ {\mbox{CAT}}(0)} הוא כוויץ. בפרט, חבורות ההומוטופיה, מן השנייה ואילך, הן טריוויאליות. מרחב   CAT ( 0 ) {\displaystyle \ {\mbox{CAT}}(0)} הוא היפרבולי אם ורק אם אין לו תת-מרחב איזומטרי למישור האוקלידי   R 2 {\displaystyle \ \mathbb {R} ^{2}} (עם המטריקה הרגילה). חבורה הפועלת באופן איזומטרי וקו-קומפקטי על מרחב   CAT ( 0 ) {\displaystyle \ {\mbox{CAT}}(0)} הגון (כזה שבו כל הכדורים הסגורים קומפקטיים) נקראת "חבורת   CAT ( 0 ) {\displaystyle \ {\mbox{CAT}}(0)} ". חבורה כזו היא מוצגת סופית, ויש בה פתרון לבעיית המלה ובעיית ההצמדה. יש בה מספר סופי של מחלקות צמידות של תת-חבורות סופיות. כל תת-חבורה פתירה של חבורת   CAT ( 0 ) {\displaystyle \ {\mbox{CAT}}(0)} היא דמוית-   Z n {\displaystyle \ \mathbb {Z} ^{n}} . מכפלה ישרה של חבורות   CAT ( 0 ) {\displaystyle \ {\mbox{CAT}}(0)} היא חבורת   CAT ( 0 ) {\displaystyle \ {\mbox{CAT}}(0)} . מכפלה חופשית של שתי חבורות   CAT ( 0 ) {\displaystyle \ {\mbox{CAT}}(0)} עם התכה לאורך תת-חבורות שהן דמויות-   Z {\displaystyle \ \mathbb {Z} } , היא   CAT ( 0 ) {\displaystyle \ {\mbox{CAT}}(0)} . הרחבת HNN של חבורת   CAT ( 0 ) {\displaystyle \ {\mbox{CAT}}(0)} ביחס לחבורה סופית, היא   CAT ( 0 ) {\displaystyle \ {\mbox{CAT}}(0)} . חבורות קוקסטר הן   CAT ( 0 ) {\displaystyle \ {\mbox{CAT}}(0)} . מרחב (CAT(k